*Ekkor sokan hittek benne azok közül a zsidók közül, akik elmentek Máriához és látták, amit Jézus tett. (Jn 11,45)*

A zsidók között is voltak természetesen olyanok, akik nem hittek sem a feltámadásban, sem a túlvilágban és egyáltalán semmiben, amihez nem kapcsolódik fizikai tapasztalat. Ebből következően Isten létéről is különleges elképzelésük volt, bár létezését nem tagadták.

Ebben az általános helyzetbe robbant bele Lázár feltámadása. Ez sokakat meggyőzött. Akik részesei voltak az eseményeknek, sokan hitre jutottak.

Egy kézzel fogható feltámadás okán hívővé válni jó dolog. De Isten létéről e nélkül is meggyőződhet bárki. Teremtése magán viseli kézjegyeit, Ő megismerhető, mert kijelentette Önmagát! Ne várj egy csodáig! Keresd és ismerd meg Őt már ma! *Vadon Gyula*